P r e d k l a d a c i a     s p r á v a

	Cieľom predkladaného materiálu je informovať vládu Slovenskej republiky o Projekte zavedenia jednotného štátneho účtovníctva a výkazníctva, ktorého zámerom je prispôsobiť účtovníctvo a výkazníctvo štátu všeobecným trendom  v  krajinách Európskej únie, ktoré sú založené na uplatňovaní akruálneho princípu. 

	Realizáciou predloženého Projektu zavedenia jednotného štátneho účtovníctva a výkazníctva sa zvýši porovnateľnosť informácií poskytovaných účtovným systémom v rámci krajín Európskej únie, vytvoria sa podmienky pre správnu aplikáciu medzinárodných účtovných štandardov pre verejný sektor a zvýši sa profesijná úroveň pracovníkov  v oblasti účtovníctva.

	Informácia nemá vplyv na štátny rozpočet, rozpočty obcí a vyšších územných celkov, nemá environmentálny vplyv ani vplyv na zamestnanosť.